Diari Oficial de la Generalitat Valenciana


Sumari del DOGV 9313, del 05-04-2022 (2022/2591)

ACORD de 15 de març de 2022, de la Conselleria d'Hisenda i Model Econòmic, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de David Durán Góngora.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9313

Data del DOGV
:   05-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2591


Data del document
:   15-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de març de 2022, de la Conselleria d'Hisenda i Model Econòmic, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de David Durán Góngora. [2022/2591]  
Núm. d'expedient: ABI 266/2018.  
Causant: David Durán Góngora.  
DNI: \*\*\*\*362\*\*.  
Lloc i data de la defunció: Barcelona, 15 de juliol de 2015.  
Últim domicili: Barcelona.  
  
Antecedents de fet  
La Conselleria d'Hisenda i Model Econòmic ha tingut coneixement, pel Jutjat de Primera Instància núm. 2 de Sagunt, del procediment d'execució hipotecària 606/2014, seguit contra David Durán Góngora, mort el 15 de juliol de 2015.  
Amb data 21 de maig de 2018, es dicta una resolució del director general del Sector Públic, Model Econòmic i Patrimoni per la qual s'ordena l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
De les actuacions dutes a terme per aquesta direcció general, es constata que el causant va estar empadronat a l'Ajuntament de Sagunt.  
  
Com que no es disposava de més documentació personal d'aquest, aquesta va ser sol·licitada al jutjat, que va aportar el certificat de defunció, on consta la defunció a dalt indicada; així com el certificat d'últimes voluntats, segons el qual no va atorgar testament.  
Vist que, en principi, no consta l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereva abintestat.  
  
  
Fonaments de dret  
En compliment del previst en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestat de David Durán Góngora, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat, la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 15 de març de 2022.- La directora general del Sector Públic i Patrimoni: Isabel Castelló García.